Margaret Brown
Margaret Brown (neiupõlvenimega Tobin; 18. juuli 1867 Hannibal, Missouri osariik – 26. oktoober 1932 New York, New Yorgi osariik) oli üks tuntumaid Ameerika Ühendriikide inimõiguslasi, seltskonnadaame, uusrikkaid ja filantroope. Ta oli ka üks 1912. aasta Titanicu katastroofist pääsenuid. Ennekõike astus ta välja naiste, laste ja tööliste õiguste kaitseks. Nooruses kutsuti teda hüüdnimega Maggie, hiljem postuumselt Molly. „Raha ei tee mehest meest ega naisest naist ... Ei loe mitte see, kes sa oled, ega see, mis sul on, vaid see, mis sa oled.“ – Margaret Tobin Brown